93.4fm – Radio Namakwaland – Die beste in die weste. » An se Karringmelk Beskuit
An se Karringmelk Beskuit17 Jun 2015 by admin
0 CommentOond 180 gr C. In deegskotteL: 2 kg bruismeel, 2 t bakpoeier, 1 t kremetart, 1 t sout, 1 k sultanas en 2 E anys. Smelt 650 gr margarine en voeg 2 en halwe k suiker by. Gooi 500 ml karringmelk in beker en breek 4 eiers by. Klits deur en voeg by meel-mengsel en dan die margarine en suiker. Knie deur en deel deeg in twee. Druk plat in panne en merk in blokkies. Bak vir 30-45 minute tot gaar, Breek los en plaas terug op panne en droog uit by 100 gr C. Volume 36 Number 1, 2008
Journal of Family Ecology and Consumer Sciences = Tydskrif vir Gesinsekologie en Verbruikerswetenskappe - Volume 36 Number 1, January 2008
Volume 36 Number 1, January 2008
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 0 –0 (2008)
Authors: D.J.L. Venter, Nicole Ballantine and GG Rousseau
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 1 –8 (2008)
Hierdie studie poog om koopbepalers van voedselonsekerheid onder huishoudings in Klipplaat, in die Oos Kaap, te ondersoek. Eerstens poog die studie om die verhouding tussen huishoudelike inkomstevlakke en voedselonsekerheid in Klipplaat te beraam. Tweedens beoog die studie om vas te stel of daar &apos;n verhouding bestaan tussen voedselonsekerheid en vervoertipe na winkels vir voedselaankope. Laastens beoog die studie om te bepaal of daar verhouding bestaan tussen voedselonsekerheid en eienaarskap of gebruik van &apos;n yskas. Die studie maak gebruik van n aangepaste weergawe van die Huishoudelike Voedselonsekerheidtakseringskaal. &apos;n Gerieflikheidsteekproef (n = 459) huishoudings is in Julie 2006 by die studie betrek. Die steekproef is gekenmerk deur hoë werkloosheidvlakke (86%) en lae inkomstevlakke (76% met &apos;n maandelikse inkomste van minder as R500).Beskrywende en afleidende statistiek (ANOVA) is aangewend vir data-afleiding. Sowel praktiese beduidendheid as statistiekbeduidendheid is bepaal vir elk van die hipotetiese vergelykings.Die studie het bevind dat voedselonsekerheid algemeen voorkom in Klipplaat. Inkomstevlakke het &apos;n beduidende invloed op voedselonsekerheidtoestande in Klipplaat. Daar is verder bevind dat voedselonsekerheid beduidend beïnvloed word deur die beskikbaarheid, al dan nie, van doeltreffende vervoer in Klipplaat. Daarby het die gebruik van voedselverkoeling &apos;n kleiner maar beduidende verband met voedselonsekerheid getoon.Daar is tot die gevolgtrekking gekom dat huishoudings &apos;n minimum inkomstevlak, kostedoeltreffende vervoer, en verkoeling benodig om voedselonsekerheid te verlig.
Sizing and fit research at grassroots level : a methodology for the identification of unique body shapes in African developing countries
Author Susan Ashdown
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 9 –21 (2008)
Vanuit die literatuur en vorige navorsing is dit duidelik dat vroulike verbruikers van menige Westerse lande vandag probleme ondervind met die passing van koop-klaar-klere. Ontwikkelende lande in Afrika, soos byvoorbeeld Kenia, ondervind dieselfde probleme. Ongelukkig beskik hierdie lande nie oor die nuutste tegnologie, vaardighede en finansiële ondersteuning ten einde navorsing te kan uitvoer wat gerig is op die oplos van grootte-en-pas-probleme binne die kledingindustrie nie. Menslike liggaamsvorms en proporsies verander mettertyd en verskil ook van kultuurgroep tot kultuurgroep, van land tot land en selfs van streek tot streek binne &apos;n spesifieke land. Daar kan dus nie maar aangeneem word dat klere wat verbruikers van een land pas, verbruikers van &apos;n ander land of kultuurgroep gaan pas nie. Ten einde die probleem van grootte-en-pas te kan oplos, is dit dus belangrik dat daar van tyd tot tyd in alle lande antropometriese opnames gemaak word ten einde &apos;n beeld te kry met betrekking tot die groottes, proporsies en liggaamsvorms van die inwoners van die land. Sulke navorsing is nog nie voorheen in Kenia uitgevoer nie. Die vraag waarom dit dus in hierdie navorsing gegaan het is : Hoe lyk die Keniaanse vroulike verbruiker se unieke liggaamsvorm/s en hoe dra dit by tot die probleme wat die vroulike verbruiker in Kenia tans ondervind met die passing van klere?
Awareness and knowledge of phytonutrient food sources and health benefits for functional food application among health food store customers in the Cape Town city bowl
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 30 –39 (2008)
Fitonutriënte speel &apos;n belangrike rol in die verwantskap tussen dieet en die voorkoming van chroniese degeneratiewe siektes. Dié wetenskaplike gegewens bied die voedselindustrie die geleentheid om funksionele voedsels te ontwikkel wat fitonutriënte beklemtoon. Verbruikers wat onbekend met fitonutriënte is, bemoeilik suksesvolle bemarking van sulke funksionele voedsels omdat dit &apos;n verbruiker met kennis en begrip van dieet en gesondheid vereis. Die voedselindustrie behoort sulke voedselontwikkeling te weerhou totdat verbruikers voldoende kennis en begrip van fitonutriënte het vir oorgang van gewildheid na suksesvolle bemarking in die evolusie van verbruikersaanvaarding. Omdat Suid-Afrika &apos;n ontluikende mark vir funksionele voedsels is, het die studie die volgende verken : 1) Bewustheid van die term ""fitonutriënte"" en spesifieke fitonutriënte soos beta-karoteen, isoflavone, fitoestrogene, likopeen, kwersitin, antosianiene, limonoïede en allielsulfiede; 2) Kennis van die voedselbron en die verwante gesondheidsvoordeel van spesifieke fitonutriënte; en 3) Of die bewustheid en kennis van die aanbevole daaglikse groente en vrugte inname porsies en hul werklike inname verband hou met die bewustheid van die term ""fitonutriënte"". Die opname is gedoen onder verbruikers wat twee gesondheidswinkels in die stadskom van Kaapstad besoek het. &apos;n Onderliggende doel van die studie was om te bevestig of die deelnemers as gesondheidsbewuste verbruikers beskou kon word in die aanname gemaak dat dié groep persone moontlik bekend is met die onderwerp.
Consumers&apos; perception of the functional and symbolic performance failure of major electrical household appliances
Author Lene Ehlers
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 40 –48 (2008)
In hierdie studie word verbruikers se persepsies van die onklaarraak of defekte werkverrigting (produkmislukking, product failure) van bepaalde groot elektriese huishoudelike toerusting verken en beskryf. Die konfirmasie / diskonfirmasie-paradigma (Bearden & Teel, 1983) dien as teoretiese agtergrond vir die studie. &apos;n Gerieflikheidsteekproef is gebruik om vraelyste, wat respondente self voltooi het, in te samel. Respondente moes uit &apos;n lys elektriese huishoudelike produkte &apos;n item kies wat die meeste ontevredenheid oor &apos;n tydperk van vier jaar veroorsaak het. Respondente moes die tipe produkmislukking aandui. Die resultate van die verkennende faktorontleding toon dat die respondente nie onderskei tussen die funksionele en simboliese werksverrigtingdimensies van toerusting wat faal nie. Verbruikers se ondevredenheid met hulle toerusting word dus, vanuit &apos;n teoretiese oopgunt, deur &apos;n kombinasie van beide funksionele en simboliese werksverrigtingdimensies bepaal.
A needs assessment for consumer learning at a higher education institution
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 49 –57 (2008)
Hierdie artikel is gebaseer op &apos;n studie wat onderneem is om die behoefte vir kurrikulumontwikkeling vir verbruikersleer aan die Kaapse Skiereilandse Universiteit van Tegnologie te bepaal.Die Verenigde Nasies het reeds in 1985 &apos;n beroep op opvoeders gedoen om verbruikersleer wêreldwyd te bevorder en toepaslike opvoedkundige programme te ontwikkel wat sensitief is vir kulturele tradisies. In die snelveranderende en komplekse verbruikersmark van vandag is dit veral tieners en jong volwassenes wat kennis en vaardighede benodig om ingeligte besluite te kan neem. Verbruikersbesluite waarmee hulle gekonfronteer word, sluit kwessies in soos finansies, lewenstylkeuses, bepaling van waardes, billike handelspraktyke en omgewingsbewaring. Internasionale studies toon dat daar &apos;n behoefte aan verbruikersleer bestaan, veral onder tieners en jong volwassenes. Kurrikula op skool verskaf egter nie genoegsame agtergrond en inligting om individue toe te rus om ingeligte en verantwoordelike verbruikersbesluite te neem nie. &apos;n Gebrekkige kennis van verbruikersregte en -verantwoordelikhede blyk ook &apos;n ernstige tekortkoming te wees. In Suid-Afrika speel historiese faktore inmiddels &apos;n groot rol in die gebrek aan kennis van en ervaring in verbruikerswese.
Psychological meaning of the living room : a multidimensional attitudinal analysis
Author Elizabeth L. Kempen
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 70 –80 (2008)
Mense se ervaring van &apos;n plek, soos &apos;n woonkamer, is nog nie ondersoek met betrekking tot die sin wat mense van so &apos;n gedekoreerde vertrek maak of die betekenis wat hierdie gedekoreerde vertrek het nie. Een wyse om die betekenis van die voorkoms van &apos;n gedekoreerde vertrek soos die woonkamer te bepaal, is om &apos;n persoon se houding teenoor die gedekoreerde voorkoms van die plek te bepaal (Hanyu, 1997). Volgens Canter en Thorne (1972) is houdings sensitiewe sielkundige prosesse waarmee betekenis bepaal kan word. In besonder het Canter en Thorne (1972) en Devlin en Nasar (1989) bewys gelewer dat die betekenis van plekke (soos &apos;n woonkamer) deur mense se beoordelings van dievoorkoms van &apos;n plek beïnvloed word. Daar word aan die hand gedoen dat dit moontlik is om die houding van mense teenoor &apos;n gedekoreerde vertrek te bepaal. Die doel van hierdie studie is daarom om die betekenis van die gedekoreede woonkamer van nuwe huiseienaars te bepaal deur die houding teenoor die gedekoreerde woonkamer te ondersoek. Die studie gebruik die voorkoms van &apos;n gedekoreerde woonkamer as stimulus waarmee mense se houdings teenoor hulle eie persoonlik gedekoreerde woonkamer bepaal kan word, aangesien die voorkoms van die woonkamer gereeld gedekoreer en gemodifiseer word (Caborn, 2001). Dit word aanvaar dat die nuut veranderde voorkoms betekenisvol is, wat dan die houding teenoor die gedekoreerde voorkoms van die kamer bepaal.
Author Elizabeth Kempen
Source: Journal of Family Ecology and Consumer Sciences = Tydskrif vir Gesinsekologie en Verbruikerswetenskappe 36, pp 81 –95 (2008)
Die kleinhandelindustrie wat toegespits is op die daarstelling van basiese lewensmiddele en kruideniersware het &apos;n betekenisvolle invloed op die ontwikkellende Suid-Afrikaanse ekonomie. Talle aspekte wat verbruikersbesluitneming en -gedrag in hierdie kleinhandelomgewing beïnvloed is reeds oor die afgelope aantal jare ondersoek. &apos;n Aspek wat egter tot op hede min aandag geniet het in verbruikersnavorsing is die winkelrak-etikette wat in supermarkte en ander kruidenierswarewinkels aangewend word om prys en ander relevante produkinligting aan die verbruiker te kommunikeer. Alhoewel kleinhandelaars se gebruik en toepassing van winkelrak-etikette hoofsaaklik ingestel is op die oordrag van inligting, kan die vraag gestel word of die inligting wel van toepassing is in beperkte of nominale (gewoonte) verbruikersbesluitneming wat gepaard gaan met die aankoop van kruideniersware. Empiriese bevindinge toon dat hierdie tipes besluitneming geen of beperkte eksterne inligtingsoeke behels wat die inset wat winkelrak-etikette as &apos;n bron van eksterne inligting lewer in twyfel trek.Ten einde lig te werp op hierdie area van onsekerheid het hierdie studie ten doel gehad om die rol van winkelrak-etikette as eksterne inligtingsbron in verbruikers se beperkte en nominale besluitnemingsprosesse tydens die keuse en aankoop van kruideniersware te verken en te beskryf. Daar is ook ondersoek ingestel na die probleme wat verbruikers ondervind in die gebruik van winkelrak-etikette en deelnemers aan die studie is gevra om aanbevelings te verskaf ter verbetering van die etikette. Hierdie inligting is relevant vir verskeie Suid-Afrikaanse kettingwinkelgroepe wat tans die moontlikheid ondersoek om kapitaal te investeer in die opgradering van papierbasis etikette na elektroniese winkelrak-etikette.